Hilang (drama web)

Hilang ialah sebuah siri drama televisyen web Malaysia 2022 arahan bersama Ghaz Abu Bakar dan Sein Qudsi dengan skrip oleh Qamarul Hassan, Arshad Adam, Farah Alya As'ari, Rahim Ramli, Omar Yunus, Taqim Zaki, Hariry Jalil dan Bainun Waheeda. Dibintangi oleh Khir Rahman, Siti Saleha, Aqasha dan Jasmine Suraya Chin, siri ini disiarkan di platform penstriman Viu dari 17 November 2022 sehingga 15 Disember 2022 dan ditayangkan sebanyak dua episod setiap minggu.

Sinopsis
Mengisahkan tentang Inspektor Munir, seorang penduduk tempatan dalam sebuah bandar fiksyen, Seri Daik yang kembali ke kampung halamannya selepas 17 tahun untuk menyiasat satu kes pembunuhan seorang remaja perempuan. Munir bertemu dengan Yusof, seorang guru agama yang dituduh oleh Munir sebagai punca kematian adiknya semasa satu upacara rawatan yang gagal. Yusof percaya yang pelakunya bukanlah dari dunia ini. Apabila seorang lagi remaja hilang atas sebab misteri, Munir dan Yusof terpaksa bekerjasama untuk merungkai kejahatan yang membelenggu Seri Daik.

Pelakon
 Khir Rahman sebagai Munir
 Siti Saleha sebagai Wangi
 Aqasha sebagai Yusof
 Jasmine Suraya Chin sebagai Cay
 Azhar Sulaiman sebagai Dato' Jamil
 Farah Ahmad sebagai Azura
 Radhi Khalid sebagai Tuan Ghaffar
 Rosdeen Suboh sebagai Pak Akob
 Farid Amirul sebagai Dato' Steven
 Taqim Zaki sebagai Kamil
 Aloeng Silalahi sebagai Pak Taib
 Mimi Ernida sebagai Cikgu Laila
 Akmal Ahmad sebagai Cikgu Rasyid
 Bibiana Anthony sebagai Mageswary
 Ellyza Azizi sebagai Hazirah
 Khayrisyah Kemal sebagai Jannah
 Bavishan sebagai Ramesh
 Syed Irfan sebagai Haikal
 Rayyan Ho sebagai Musa
 Arel Azimi sebagai Khalif
 Rayyana Rayqa sebagai Maira
 Puteri Rafasya sebagai Husna
 Sazrin Aizul sebagai Husin

Penerbitan
Hilang diarahkan bersama oleh Ghaz Abu Bakar dan Sein Qudsi yang sebelum ini mengarahkan bersama drama Black musim kedua. Menurut Ghaz, kerjasamanya bersama Sein dalam mengarahkan drama ini tidak berdepan dengan masalah kerana mereka memiliki minat yang sama.

Keluaran
Hilang memulakan siaran di Viu bermula 17 November 2022 dengan 2 episod disiarkan berturut-turut. Ia juga disiarkan di Astro Ria setiap Khamis dan Jumaat.

Rujukan

Pautan luar
 Hilang di Viu


Kategori:Drama Melayu 2022
Kategori:Rancangan asal Viu